***Projekts***

2023.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

(prot. Nr.\_\_, \_\_\_\_.§)

**Par nekustamā īpašuma Stropu ielā 40, Daugavpilī, daļas nodošanu**

**bezatlīdzības lietošanā biedrībai**

**“Latgales reģiona attīstības aģentūra”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo prim, piekto un sesto daļu, izskatot biedrības “Latgales reģiona attīstības aģentūra” 2023.gada 4.aprīļa vēstuli “Par zemes patapinājuma līguma pagarināšanu, laivu eliņa ēkas ierakstīšanu zemesgrāmatā un tās nodošanu Daugavpils valstspilsētas īpašumā” (reģistrēta Daugavpils pašvaldības centrālajā pārvaldē 2023.gada 6.aprīlī ar Nr.1.2.-7/1105),

ņemot vērā to, ka biedrība “Latgales reģiona attīstības aģentūra” īstenoja projektu LLB-1-098 „Tūrisma attīstības veicināšana Latgales-Utenas-Vitebskas pārrobežu reģionos”, akronīms “BELLA DVINA 2”, kura ietvaros tika izbūvēta laivu eliņa ēka, Stropu ielā 40, Daugavpilī (ēka 206,7 m2 platībā ar kadastra apzīmējumu 0500 027 0306 004), turpmāk – Ēka, lai būtu iespēja Ēku ierakstīt zemesgrāmatā un nodot to Daugavpils valstspilsētas pašvaldības (turpmāk – Pašvaldība) īpašumā, kā arī to, ka Ēku izmanto Pašvaldības iestādes ”Jaunatnes lietu un sporta pārvalde” padotības profesionālās ievirzes sporta izglītības iestādes “Daugavpils individuālo sporta veidu skola” audzēkņi (smaiļotāji un airētāji),

Valsts ieņēmumu dienesta 2011.gada 25.maija lēmumu Nr.36815, 8.14-6/36815*,* ar kuru biedrībai “Latgales reģiona attīstības aģentūra” ir piešķirts sabiedriskā labuma organizācijas statuss darbības jomā – kultūras veicināšana, pilsoniskās sabiedrības attīstība, sporta atbalstīšana, Pašvaldības domes Īpašuma un mājokļu komitejas 2023.gada \_\_.\_\_\_\_\_\_\_\_\_\_\_ atzinumu, Pašvaldības domes Finanšu komitejas 2023.gada \_\_.\_\_\_\_\_\_\_\_\_\_ atzinumu, Pašvaldības dome **nolemj:**

1. Nodot bezatlīdzības lietošanā sabiedriskā labuma organizācijai – biedrībai “Latgales reģiona attīstības aģentūra”, reģistrācijas Nr.41503023129, juridiskā adrese: Saules iela 15, Daugavpils, turpmāk – Biedrība, Daugavpils valstspilsētas pašvaldībai piederošā nekustamā īpašuma ar kadastra Nr.0500 027 0306, daļu – zemes vienības daļu 720 m2 platībā (kadastra apzīmējums 0500 027 0306), turpmāk – Īpašums.

2. Zemes vienības ar kopējo platību 2626 m2 un kadastra apzīmējumu 0500 027 0306 Stropu ielā 40, Daugavpilī, bilances vērtība sastāda 14942 EUR (četrpadsmit tūkstoši deviņi simti četrdesmit divi eiro), Īpašuma bilances vērtība - 4096,82 (četri tūkstoši deviņdesmit seši eiro un 82 centi).

3. Īpašums tiek nodots bezatlīdzības lietošanā līdz 2035.gada 31.decembrim.

4. Īpašuma bezatlīdzības lietošanas mērķis – Biedrības īstenotā projekta LLB-1-098 „Tūrisma attīstības veicināšana Latgales-Utenas-Vitebskas pārrobežu reģionos”, akronīms “BELLA DVINA 2”, ietvaros uzbūvētās Ēkas uzturēšana ar turpmāku tās reģistrāciju zemesgrāmatā un nodošanu Pašvaldības īpašumā.

5. Nododamais Īpašums ir labā stāvoklī.

6. Uzdot Pašvaldības iestādes ”Daugavpils pašvaldības centrālā pārvalde” Centralizētajai grāmatvedībai apmaksāt visus izdevumus, kas saistīti ar Ēkas pirmreizējo reģistrāciju uz Biedrības vārda.

7. Uzdot Pašvaldības iestādes ”Daugavpils pašvaldības centrālā pārvalde” Īpašuma pārvaldīšanas departamentam sagatavot līguma projektu par Īpašuma nodošanu bezatlīdzības lietošanā Biedrībai, paredzot līgumā, ka Biedrība:

7.1. nekavējoties nodod bezatlīdzības lietošanā nodoto Īpašumu Pašvaldībai, ja:

7.1.1 tiek izbeigts līgums par Īpašuma nodošanu bezatlīdzības lietošanā pirms šī lēmuma 3.punkta noteiktā termiņa vai iestājies šis termiņš;

7.1.2. Biedrībai ir anulēts sabiedriskā labuma organizācijas statuss;

7.1.3. Īpašums tiek izmantots pretēji nodošanas bezatlīdzības lietošanā mērķim;

7.1.4. Ēka ir nodota Pašvaldības īpašumā un reģistrēta zemesgrāmatā uz Pašvaldības vārda;

7.2. 4 (četru) mēnešu laikā, kopš līguma par Īpašuma nodošanu bezatlīdzības lietošanā Biedrībai noslēgšanas, nostiprinās īpašuma tiesības uz Ēku un nodos to bez atlīdzības Pašvaldības īpašumā.

Daugavpils valstspilsētas pašvaldības

domes priekšsēdētājs A.Elksniņš